สหรัฐขึ้นบัญชีไทยจับตา‘ค้ามนุษย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

’โพสต์ทูเดย์ — สหรัฐประกาศขึ้นบัญชีไทยเป็นประเทศที่ต้องถูกจับตาเรื่องการค้ามนุษย์
สำนักข่าวเอเอฟพีรายงานเมื่อวันที่ 15 มิ.ย. ว่า กระทรวงการต่างประเทศสหรัฐเปิดเผยรายงานประจำปีระบุให้ประเทศไทย รวมทั้งอัฟกานิสถาน บรูไน ลาว มัลดีฟส์ สิงคโปร์ และเวียดนาม ถูกขึ้นทะเบียนเป็นประเทศที่ต้องถูกจับตาเรื่องการค้ามนุษย์เพิ่มเติม
โดยกระทรวงการต่างประเทศสหรัฐได้ให้เหตุผลในการขึ้นทะเบียนประเทศไทยเป็นหนึ่งในประเทศที่ต้องถูกจับตามองว่า ประเทศไทยเป็นทั้งต้นทาง ปลายทาง และจุดเปลี่ยนผ่านของขบวนการการค้ามนุษย์ 
นอกจากนี้ ชนกลุ่มน้อยในประเทศไทย รวมทั้งประเทศเพื่อนบ้านยังเสี่ยงที่จะตกเป็นเหยื่อของขบวนการค้ากาม รวมทั้งการบังคับใช้แรงงานอย่างกดขี่และทารุณ 
รายงานระบุว่าการประกาศขึ้นทะเบียนดังกล่าว ส่งผลให้สหรัฐอาจยกเลิกความช่วยเหลือในด้านต่างๆ เพื่อกดดันให้ประเทศที่ถูกจับตามองเหล่านั้นหันมาดำเนินมาตรการต่อต้านขบวนการการค้ามนุษย์อย่างจริงจัง
ทั้งนี้ ก่อนหน้านี้วุฒิสมาชิกจิม เวบบ์ ผู้ดำรงตำแหน่งประธานคณะอนุกรรมการการต่างประเทศกิจการเอเชียตะวันออก ได้เคยส่งจดหมายไปถึงรัฐมนตรี คลินตันเพื่อเรียกร้องไม่ให้ขึ้นทะเบียนประเทศไทยเป็นหนึ่งในประเทศที่ต้องถูกจับตามอง 
เนื่องจากเห็นว่าการประกาศขึ้นบัญชีประเทศไทยในครั้งนี้ เกิดขึ้นในช่วงเวลาที่ไทยกำลังต้องการความช่วยเหลือเพื่อฟื้นฟู ปฏิรูป และสร้างเสถียรภาพทางการเมือง หลังจากเพิ่งจะผ่านพ้นวิกฤตการณ์ทางการเมือง แต่ก็ไม่เป็นผล
เวบบ์ ระบุด้วยว่า เจ้าหน้าที่สถานทูตสหรัฐในประเทศไทยไม่เห็นด้วยกับการขึ้นทะเบียนประเทศไทย เนื่องจากเกรงว่าอาจส่งผลกระทบต่อการให้ความช่วยเหลือในด้านการส่งเสริมประชาธิปไตย และสิทธิมนุษยชนในประเทศไทย 
ทั้งนี้ รายงานของกระทรวงต่างประเทศสหรัฐระบุด้วยว่า ในช่วงปี 25522553 มีประชากรทั่วโลกกว่า 12.3 ล้านคน ที่ต้องตกเป็นเหยื่อของขบวนการค้ามนุษย์
ด้าน ฮิลลารี คลินตัน รัฐมนตรีว่าการกระทรวงการต่างประเทศสหรัฐ ได้ประกาศให้การลักลอบค้ามนุษย์เป็นอาชญากรรม ที่น่าสะพรึงกลัว ซึ่งทุกคนมีหน้าที่ที่จะต้องช่วยกันทำให้หมดสิ้นไป